पाएं अपने शहर की ताज़ा ख़बरें और फ्री ई-पेपरडाउनलोड करें
थोक मंडी में एक पखवाड़े पहले प्याज की आवक प्रतिदिन 2 हजार क्विंटल थी जो कोरोना संक्रमण के चलते घटकर 500 क्विंटल तक पहुंच गई। आवक कम होने से व्यापारी अब किसानों के खेतों से ही 2 रुपए किलो कम दाम पर प्याज खरीद रहे हैं। कोविड-19 का संक्रमण अब शहर से गांवों की ओर पहुंच रहा है। इसका असर समर्थन मूल्य पर हो रही खरीदी व कृषि उपज व थोक सब्जी मंडी में देखने को मिल रहा है।
जिले के शहरी क्षेत्रों में कोरोना कर्फ्यू होने से कृषि उपज मंडियों में नीलामी व खरीदी-बिक्री बंद है। ऐसे में किसानों में भी कोरोना संक्रमण को लेकर भय का माहौल बना हुआ है। अब वे अपनी उपज को शहर लाने के बजाए खेत व घर से ही बेच रहा है। इसका फायदा व्यापारी भी उठा रहे हैं वे मनमाने दामों पर किसानों से प्याज खरीद रहे हैं। एेसे में किसान की लागत भी नहीं निकल पा रही है।
पंधाना, गांधवा व खंडवा के आसपास के करीब 15 हजार हेक्टेयर में है देसी प्याज
मौसम का भी डर, इसलिए मंडी नहीं ला रहा किसान
वर्तमान में पंधाना, गांधवा व खंडवा के आसपास के करीब 15 हजार हेक्टेयर में देसी प्याज खेतों में ही पड़ा है। किसान इसकी सफाई व भर्ती में लगे हैं। किसानों को मौसम खराब होने का भी डर है। ऐसे में वे खेत व घर से ही प्याज को बेच रहे हैं ताकि बारिश आने पर उनकी उपज खराब ना हो और भारी नुकसान हो।
भाकिसं की सलाह, खेत व घर से बेचने पर धोखे की संभावना अधिक
मंडी में नीलामी के जरिए बेचने पर किसान को उपज के पूरे दाम मिल जाते हैं, व्यापारी उसे बेचे गए माल की रसीद भी देता है। लेकिन वर्तमान में खेत व घर से खरीदी होने पर किसान धाेखे का शिकार हो रहे हैं। भाकिसं के सुभाष पटेल ने बताया व्यापारी प्याज का सौदा करने के बाद पूरी राशि किसानों को नहीं दे रहे हैं। भाकिसं की सलाह है कि उपज बेचने के बाद किसान व्यापारियाें से हाथोंहाथ रुपए ले।
दाम 15 रुपए किलो तक पहुंचे
एक पखवाड़े पूर्व मंडी में बेहतर किस्म के देसी प्याज की कीमत 10 से 12 रुपए प्रति किलो थी। अब आवक कम होने से भाव बढ़कर 15 रुपए किलो तक पहुंच गए। किसान अपने खेतों से 15 रुपए किलो वाला प्याज 13 रुपए के भाव में शहर व अन्य जिले के व्यापारियों को बेच रहे हैं। मंडी समिति के अनुसार 15 से 20 वाहन प्रतिदिन ग्रामीण क्षेत्रों से लोड होकर अन्य जिलों व प्रदेशों की ओर जा रहे हैं।
प्याज के दाम बढ़े लेकिन आवक घट गई
पिछले कुछ दिनों में बेहतर किस्म का देसी प्याज 10 से 15 रुपए किलो में बिक रहा है। लेकिन संक्रमण के भय से इसकी आवक घटकर 500 क्विंटल तक रह गई है। किसान खेत व घर से ही इसे बेच रहे हैं।
अशोक चौहान, प्रभारी, थोक सब्जी मंडी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn